**2-SINF “ATROFIMIZDAGI OLAM” DARSINI O‘QITISHDA INGLIZ TILIDAN FOYDALANISH USULLARI**

Mirzahmedov I.K., Mo‘minova G.G’.

Namangan davlat universiteti

***Annotatsiya:*** Ushbu maqolada 2-sinf atrofimizdagi olam darslarini ingliz tili fani bilan integrallashgan holda innovatsion pedagogik texnologiyalar asosida dars o’tish yo’llari ko’rsatib o’tilgan.

***Kalit so’zlar:*** atrofimizdagi olam, ingliz tili, integrallashuv, interfaol metodlar.

**МЕТОДЫ ИСПОЛЬЗОВАНИЯ АНГЛИЙСКОГО ЯЗЫКА В ПРЕПОДАВАНИИ УРОКА «ОКРУЖАЮЩИЙ МИР» ВО 2-КЛАССЕ**

Мирзахмедов И.К., Муминова Г.Г.

НамГУ

**Аннотация:** В данной статье показаны пути проведения уроков « Окружающий мир» во 2-классе интегрированно с английским языком на основе инновационных педагогических технологий.

**Ключеые слова:**Окружающий мир, английский язык, интеграция, интерактивные методиы.

O’zbekiston Respublikasining “Ta’lim to’g’risida”gi Qonuni hamda Kadrlar tayyorlash milliy dasturi qabul qilingandan so’ng mamlakatimiz ta’lim tizimida, xususan, boshlang’ich ta’limda keng qamrovli ijobiy o’zgarishlar amalga oshirildi. Boshlang’ich sinf o’quvchilarini noan’anaviy usulda o’qitish o’rnini integrallashgan shaxsga yo’naltirilgan yondashuvga asoslangan holda o’qitish egalladi. Bu yondashuv asosida o’qitish, boshlang’ich sinf o’qituvchilarining ya’ni atrofimizdagi olam, tabiatshunoslik, ona tili, o’qish, matematika va boshqa fanlarni integrallashgan holda olib borish zarurati yaratildi. [[1]](#footnote-1)

O’zbekiston Respublikasi Prezidenti Sh.M.Mirziyoyevning 2017-yil chop etilgan “Tanqidiy tahlil, qat’iy tartib intizom va shaxsiy javobgarlik har bir rahbar faoliyatining kundalik qoidasi bo’lishi kerak” nomli kitobida “Yana bir muammoni hal etish o’ta muhim hisoblanadi: bu pedagoglar va professor-o’qituvchilar tarkibining professional darajasi, ularning maxsus bilimlaridir. Bu borada ta’lim olish, ma’naviy ma’rifiy kamolot masalalari va haqiqiy qadriyatlarini shakllantirish jarayonlariga faol ko’mak beradigan muhitni yaratish zarur” – deb aytgan fikrlari, boshlang’ich sinf o’qituvchilari oldida yuksak mas’uliyatli bo’lish va o’quvchilarni stimullashtirish vazifasini qo’ydi. Bu mas’uliyat o’qituvchidan boshlang’ich ta’limni nafaqat integrallashgan shaxsga yo’naltirilgan yondashuv asosida, balki kompetensiyaviy yondashuv asosida zamonaviy pedagogik va axborot-kommunikatsiya texnologiyalaridan, interfaol metodlardan foydalangan holda darslarni ingliz tili bilan bog’lab o’qitish zarurligini taqozo etadi.

Ma’lumki, Qarorga binoan ingliz tili boshlang’ich sinflarda o’yin tarzida va og’zaki nutq darslari shaklida amalga oshiriladi. Atrofimizdagi olam, tabiatshunoslik, matematika, ona tili va shu kabi fanlar o’quvchilarning kommunikativ savodxonligi, nutqi, mantiqiy-tafakkuri, muomala madaniyati va iqtisodiy bilimdonligini rivojlantirishga qaratilgan bo’ladi. Shuning uchun ham boshlang’ich ta’lim bosqichida o’quvchilarni har tomonlama rivojlantirish, ijodiy tafakkur va axloqiy sifatlarni tarkib toptirish fan va tilga bo’lgan qiziqishlarini yanada stimullashtirishga hamda o’rganayotgan fani bo’yicha boshlang’ich ma’lumotlarga ega bo’lishga o’rgatish maqsadida barcha fanlarni ingliz tili fani bilan integrallashgan holda o’qitish hozirgi kun boshlang’ich sinf o’qituvchisi oldida turgan asosiy, ustuvor vazifalardan biridir.

Unga ko’ra, bu vazifa boshlang’ich sinf o’qituvchisining nafaqat o’quvchilarga ingliz tili bilan integrallashgan holda darslar o’tishni, balki o’qituvchini o’zi ham chet tilini o’zi o’qitayotgan dars bo’yicha boshlang’ich ma’lumotlarga ega bo’lishini talab qiladi. Prezidentimiz aytganlaridek, “ … o’qituvchi bolalarimizga zamonaviy bilim bersin, deb talab qilamiz. Ammo zamonaviy bilim berish uchun, avvalo murabbiyning o’zi ana shunday bilimga ega bo’lishi kerak”.

Shuningdek, bugungi darslarni qiziqarli va munozarali tashkil etishda ko’plab zamonaviy pedagogik texnologiyalarni qo’llanib kelinmoqda. Jumladan, mavzuni tahlil qilishga, o’quvchilarni izlanishga va yuqori samara berishga “Keys-stadi”, “Nima uchun”, “Маntiqiy zanjir”, “SWOT-tahlili”, “Кlaster”, “Бlits so’rovi”, “БББ jadvali”, “Insert jadvali” kabi zamonaviy pedtexnologiyalarni qo’llash va didaktik o’yinlardan foydalanish ham o’z samarasini beradi.

2-sinf atrofimizdagi olam fanini ingliz tili bilan integrallashgan bir soatlik dars reja-konspektini na’muna sifatida ilova qilamiz.

*Fanning nomi:*atrofimizdagi olam (the world around us.)

*Sana (date):* 18.01.2019 yil

*Dars mavzusi:* Ona zaminimiz – Yer

*Dars maqsadi:* O’quvchilarda tabiatga bo’lgan mehr – muhabbatini rivojlantirish.

1. ta’limiy:O’quvchilarga ekskursiya orqaliYer va suv haqida bilimlar berish. Ingliz tilida *Yer shari –* *The globe, Suv –* *Water* ma’nosini tushuntirish.
2. tarbiyaviy: o’quvchilarda ona zaminga mehr muhabbat ruhida tarbiyalash.
3. rivojlantiruvchi: o’quvchilarning Yer va suv haqida mustaqil va mantiqiy fikrlash qobiliyatlarini ingliz tili bilan integrallashgan holda bilim va ko’nikmalarini rivojlantirish;

*Dars shakli:*noan’anaviy.

*Dars turi:* Yangibilim va ko’nikmalarini shakllantiruvchi dars.

*Dars metodi:* guruhlarda ishlash, “Topishmoq”, “Jadvalni to’ldir”, “O’rnini toping”, “Kim chaqqon” kabi ta’limiy o’yinlar.

*Dars jihozi:* slayd, mavzuga oid ko’rgazmalar, Yer va suv haqida videorolik, darslik, videoproektr, rasm daftar va rangli qalamlar

*Darsning borishi*

*I. Tashkiliy qism:*Salomlashish.O’qituvchi o’quvchilar bilan o’zbek va ingliz tilida salomlashadi, undan so’ng kun, fasl va ob-havo to’g’risida suhbatlashiladi.

**- Assalom, bolajonlar. Good morning, children.**

Good morning, good morning, good morning to you.

Good morning, dear teacher,

We are glad to see you.

**-** **I am glad to see you too.**

**T:** What date is it today? **P:** Today is the 18th of January.

**T:** What day is it today? **P:** Today is Friday.

**T:** What season is it now? **P:** It is winter.

**T:** What is the weather like today? **P:** It is sunny(cloudy, rainy.)

**T:** What is our lesson now? **P: Our lesson is the world around us.**

**P: 1.** Atrofimizdagi olam ilmini bolalikdan sevamiz. Ayniqsa, tabiat olamiga ekskursiya qilishga hammamiz qiziqamiz.

**P: 2.** One, two, three, I like nature

*All together:* One, two, three. So do we

**T:** Great. I see, you like the world around us and English. Now, let’s begin our lesson. Bolajonlar, bugun darsimiz musobaqa tarzda atrofimizdagi olam fanini ingliz tili bilan bog’liq holda o’tiladi. O’quvchilar quyidagi IV guruhga bo’linadi.

I - “Land” guruhi,

II - “Clever“ guruhi,

III - “Happy“ guruhi,

IV - “Loving“ guruhi.

*O’tilgan materiallarni mustahkamlash.*

*O’tgan darsda qanday mavzu bilan tanishgan edik?* “Yil fasllari” mavzusi bilan tanishdik.

*Uyga berilgan vazifa tekshiriladi.*

*Atrofimizdagi olam fanidan topshiriqlar:*

* Kuz ne’matlariga ta’rif bering;
* Ob – havo to’g’risida yozing ;
* O‘lkamizda uchraydigan qanday qushlarni bilasiz;
* O‘simliklarning qishga qanday tayyorlaymiz;

Atrofimizdagi olam fanidan topshiriqlar tekshiriladi va charxpalak metodidan foydalanib o’quvchilarning daftarlari bir-biri bilan almashtiriladi. Daftarlar almashtirilgandan so’ng, o’quvchilar bir-birlarini yozgan javoblarini tekshirib, xatolarini topadi. Xatolarini topganlaridan keyin esa o’z fikrlarini bildirishadi va yozishadi. Shuningdek, o’tilgan mavzularni mustahkamlash maqsadida har bir guruhga quyidagicha jadvallar beriladi va har bir to’g’ri bajarilgan topshiriq rag’bat kartochkalari bilan baholanadi.

|  |  |  |  |
| --- | --- | --- | --- |
| **Fasllar**  **nomi** | **O’simliklar**  **nomi** | **Qushlar**  **nomi** | **Hayvonlar**  **nomi** |
| *Yoz* | *Anor* | *Kabutar* | *Echki* |
| … | … | … | … |
| … | … | … | … |

*Dam olish daqiqasi:* o’quvchilarni nazariy bilimlarini yanada mustahkamlash uchun ***I love nature*** nomli videorolik taqdim etiladi.

**Yangi mavzu bayoni:** ***O’ylaymiz. Izlaymiz. Topamiz.***

*1 – topshiriq:*Topishmoqlar asosida tushuntirish. Har bir guruhga quyidagicha savol-topishmoqlari beriladi.

**1.** Kurramizni tasvirlab, **2.** Ko`zga ko`rinmas qobiq,

Kattaligin ham o`lchab. Yasabdi bug`dan momiq,

Darslikni kim nomlagan. U quyosh yuzin to`sib,

Xotiralarni jamlagan. Suv tashir ekan horib.

*Javobi: Eratosfen* *Javobi: Bulut*

**3.**Bir fasl bor issiq, soz, **4.**Qizaradi so`nmaydi,

Quyosh tig`idamiz.... Usiz giyoh unmaydi.

*Javobi: Yoz**Javobi: Quyosh*

*2 – topshiriq:*O’quvchilar kartochka orqali quyidagi so’zlarda qoldirib ketilgan so’zlarni ingliz tilidagi variantini to’ldiradilar:

*1-guruh* *2-guruh*

**O’:** *Bahor.* *Daraxt.*

**I:** *Spring.* *Tree.*

**O’:** Globus. Tekislik.

**I:** Gl\_be. Cha\_pa\_g\_.

**O’:** Fasl. Daryo.

**I:** Se\_s\_n. R\_v\_r.

*3-guruh* *4-guruh*


**O’:** Osmon. Yog’in.

**I:** S\_y. H\_a\_.

**O’:** Ob-havo.  Qish.

**I:** W\_a\_h\_r. W\_n\_er.

*3 – topshiriq:*Kim chaqqon - o’yinida quyidagi shartli belgilarni to’g’ri va ko’p topish. Unga ko’ra har bir shartli belgini topgan o’quvchi kartochka orqali rag’batlantiriladi.



* *Bugungi darsimizda nimalarni o’rgandingiz.*
* *Har bir guruhni yig’ib borgan kartochkalari tekshiriladi va rag’batlantiriladi.*

*Uyga vazifa:* O’quvchilarga yangi mavzuni o’qib kelishlarini aytiladi.

Xulosa o'rnida shuni aytish kerakki, o’quvchilarning ongli ravishda rivojlanishida, nafaqat o'qituvchi, balki ota-onasi va jamiyatning ham o'rni beqiyosdir. Jumladan, ingliz olimi F.Bekonni “Mutolaa - insonni bilimdonlik sari, Suhbat - topqirlik sari yetaklaydi, Yozish esa aniqlikni ta'minlaydi” degan so’zlari bejizga emas. Ayniqsa, fanlarni ingliz tili bilan integrallashgan holda o’qitish o’qituvchida kasbiy kompetentliligi, o’qimishlilik darajasi va ilg’or tajribalari rivojlanadi. Ayniqsa, hozirgi kunda o’qituvchi va o’quvchilar chet tillarini mukammal bilishlari muhim ahamiyat kasb etadi.

**Foydalanilgan adabiyotlar:**

1. R.Safarova va boshqalar. Boshlang’ich ta’lim konsepsiyasi. T.: 2014
2. wwww.georafiya.uz

1. **Mirzahmedov I.K.** Namangan davlat universiteti. e-mail: mirzahmedovismoil@mail.ru [↑](#footnote-ref-1)